קלואי גרייס מורץ

קלואי גרייס מורץ (באנגלית: Chloë Grace Moretz, נולדה ב-10 בפברואר 1997) היא שחקנית קולנוע, מדבבת ודוגמנית אמריקאית.

מורץ החלה את קריירת המשחק שלה בגיל 7 עם הופעות בסרטים וסדרות כמו "אימה באמטוויל", "500 ימים עם סאמר", "יומנו של חנון", "ביג מאמא 2", "עקרות בית נואשות", ו"כסף, דארלינג", שעבורו הייתה מועמדת לפרס האמנית הצעירה.

קלואי קיבלה הכרה עולמית בשל משחקה כהיט-גירל בסרטים "קיק אס" ו"קיק אס 2". היא המשיכה לקבל שבחים בתפקידים בסרטים כמו "תן לי להיכנס", "הוגו", ו"קארי".

 ביוגרפיה 
מורץ נולדה באטלנטה, ג'ורג'יה שבארצות הברית, למשפחה נוצרית-בפטיסטית אדוקהhttps://www.theguardian.com/film/2019/apr/19/chloe-grace-moretz-people-said-youre-going-to-lose-your-career-over-this ממוצא גרמני ובריטי. אמה, טרי (לבית דיוק), היא אחות מטפלת, ואביה, מק'קוי מורץ, מנתח פלסטי. לה ארבעה אחים גדולים, ביניהם השחקן טרבור מורץ-דיוק.

מורץ עברה מג'ורג'יה לניו יורק בשנת 2001, עם אמה ואחיה הגדול, טרבור, כי התקבל לבית ספר לאמנויות; מה שגרם לה להיות מעוניינת במשחק. הקריירה ההוליוודית שלה החלה כשהיא ושאר משפחתה עברו ללוס אנג'לס בשנת 2003.

 קריירה 
התפקיד הראשון שלה בהוליווד היה בגיל 7 כשגילמה את ויולט בשני פרקים של הסדרה "הסניגור" (אנ'), והתפקיד הראשון שלה בסרט היה בגיל 8 כשגילמה את מולי בסרט הדרמה "לב המתבונן".

בשנת 2005 היא כיכבה ברימייק "אימה באמטוויל" וזכתה להכרה ובמועמדות לפרס האמנית הצעירה. לאחר "אימה באמטוויל", קריירת המשחק של מורץ התקדמה כאשר היא קיבלה כמה תפקידי אורח בטלוויזיה, וגם תפקיד קטן בסרט הקומי "ביג מאמא 2". בין תפקידיה הבולטים בטלוויזיה היה גילום דמותן של קיקי ג'ורג' בסדרת הדרמה של רשת ABC, "כסף, דארלינג", ודמותה של שרי מאלטבי בסדרה "עקרות בית נואשות". מורץ דיבבה את הדמות של דארבי בסדרת הטלוויזיה "חבריי טיגר ופו". מורץ כיכבה כקאמי, ילדה מוכה, בסרט "בית הפוקר" (משנת 2008).

בשנת 2010, הופיעה מורץ כהיט-גירל בסרט גיבורי על של מתיו ווהן "קיק אס", המבוסס על רומן גרפי בעל אותו שם מאת מארק מילר וג'ון רומיטה ג'וניור. למרות המחלוקת סביב תפקידה בסרט אלים, היא זכתה לשבחי הביקורות על משחקה. רוג'ר איברט נתן לסרט כוכב אחד מתוך ארבעה, וכתב: "תגיד מה שתגיד על הדמות שלה, אבל לקלואי גרייס מורץ יש נוכחות ומשיכה." מורץ התאמנה עם צוות הפעלולים של ג'קי צ'אן שלושה חודשים לפני הצילומים ועשתה את רוב הפעלולים שלה בזמן הצילומים באתר. והשתתפה בסרט "ג'ק והאפונים". באותה שנה, היא שיחקה את אבי, ערפד בת 12, ב"תן לי להיכנס" , רימייק אמריקאי לסרט השוודי "תן לאדם הנכון להיכנס", שיצא ב-1 באוקטובר 2010. היא שיחקה את אן סליגר במותחן הפשע "שדות ההרג של טקסס", שיצא ב-14 באוקטובר 2011.

מורץ שיחקה את איזבל בסרטו של מרטין סקורסזה "הוגו", עיבוד קולנועי ל"ההמצאה של הוגו", ושיחקה בסרט "נערה כפרית" (Hick), עיבוד לרומן של אנדריאה פורטס.

בשנת 2012 היא הופיעה בסרט "צללים אפלים", בו גילמה את התפקיד של קרולין סטודארד, מתבגרת מרדנית.

בשנת 2013 שיחקה בסרט האימה אשר מבוסס על רומן הביכורים בשם זה מאת סטיבן קינג, "קארי" את דמותה של קארי וייט ברימייק לסרט בעל אותו שם מ-1976. בהמשך השנה, שיחקה את היט גירל בשנית בסרט ההמשך "קיק אס 2".

בינואר 2014, יצא לאקרנים הסרט "אם אשאר", המבוסס על רומן של גייל פורמן, בו שיחקה גרייס בתפקיד הראשי, והסרט זכה לביקורות חיוביות. ובאותה שנה גילמה את טרי, נערה העוסקת בזנות בסרט "נקודת שוויון" לצד השחקן דנזל וושינגטון. באותה שנה ביצעה את הופעת הבכורה שלה בתיאטרון אוף ברודוויי, במחזה "The Library" מאת סקוט ז. בורנס.

בינואר 2016 שיחקה בתפקיד הראשי בסרט "הגל החמישי" בו גילמה את דמותה של קאסי, נערה במנוסה המנסה להציל את חיי אחיה מחוצנים. ושיחקה בסרט הדרמה "הנס של סוזנה", בתפקיד סוזנה, צעירה שבשלב מסוים בחייה חולה במחלה שטובי הרופאים לא מצליחים לזהות, ונאלצת לחיות כך.

בשנת 2018 יצא לאקרנים הסרט "החינוך הרע של קמרון פוסט" שם שיחקה את התפקיד הראשי, נערה בשם קמרון המגלה את הזהות המינית שלה ונשלחת למחנה המרה לנערים גאים. הסרט זכה לביקורות חיוביות מהמבקרים, ושיבחו את הופעתה של מורץ. הבכורה העולמית של הסרט הייתה בפסטיבל סאנדנס, שם זכה בפרס הגדול של חבר השופטים. הסרט יצא לאקרנים ב-3 באוגוסט 2018. בהמשך השנה, כיכבה לצדה של איזבל הופר בסרט המותחן הפסיכולוגי "גרטה" של הבמאי האירי ניל ג'ורדן, שהוקרן בבכורה עולמית בפסטיבל הסרטים הבינלאומי של טורונטו בספטמבר 2018 ושוחרר לאקרנים ב-1 במרץ 2019. לאחר מכן היא הופיעה בסרט האימה "סוספיריה", גרסה מחודשת של הסרט באותו שם משנת 1977 בבימויו של הבמאי האיטלקי לוקה גואדאנינו, שהוצג בבכורה עולמית בפסטיבל ונציה בספטמבר 2018. הוא זכה לביקורות מעורבות מצד המבקרים, ונכשל בקופות.

בשנת 2019, מורץ דיבבה את וונסדיי אדמס בסרט האנימציה בחידוש לסרט "משפחת אדמס", שזכה לביקורות מעורבות מהמבקרים.

בשנת 2021, היא הופיעה בדמותה של קיילה בסרט הלייב אקשן "טום וג'רי", בבימויו של טים סטורי. לאחר מכן הופיעה בסרט "צל בענן", מותחן אימה מאת הבמאית הניו זילנדית רוזאן ליאנג, ובהמשך שבה לדבב את וונסדיי אדמס בסרט ההמשך "משפחת אדמס 2". בסוף שנה זו, כיכבה מורץ בסרט המדע-בדיוני "אמא או אנדרואידים" של הבמאי מטסון טומלין בסרטו הראשון. הסרט יצא לאקרנים בבכורה ב-17 בדצמבר 2021 בשירות הסטרימינג של הולו וב-7 בינואר 2022 הוקרן ברחבי העולם על ידי נטפליקס.

בסוף שנת 2022 החלה מורץ לככב בתפקיד הראשי בסדרת המדע-בדיוני "הפריפריאל" שיצר סקוט סמית' עבור רשת אמזון פריים וידאו, אשר מבוססת על הרומן באותו שם מאת ויליאם גיבסון.

ביולי 2023, מורץ כיכבה בסרט "נימונה" בנטפליקס.

באוקטובר 2024, פורסם כי מורץ מככבת בקומדיה הרומנטית "Love Language" בבימוי וכתיבה של ג'ואי פאוור.

 חיים אישיים 
מורץ מתגוררת בשכונת סטודיו סיטי, לוס אנג'לס. אחיה ברנדון משמש כמנהל העסקי שלה; אחיה טרבור היה מדריך המשחק שלה מאז 2010, וליווה אותה בטיסות ואירועים כשהוריהם לא פנויים.

בשנת 2016 החלה לצאת עם הדוגמן והצלם האנגלי ברוקלין בקהאם. היא אישרה שהיא ובקהאם נפרדו ב-2018. החל משנת 2018, מורץ בזוגיות עם הדוגמנית קייט האריסון.

פילמוגרפיה

 קולנוע 
+שנהסרטתפקידהערות2005אימה באמטווילצ'לסי לוץלב המתבונןמוליהיום אתה מתילדה קטנה2006ביג מאמא 2קארי פולרחדר 6מליסה נורמןקטנים ומרושעיםאמה טאני2007חבריי טיגר ופו: גששי-עלדארבידיבובאדמה קדושהסברינההמסמר השלישיהיילי דנטה2008העיןאליסיה מילסטוןבית הפוקרקאמיבולטפני הצעירהדיבוב2009בלתי נשכחטובי בישופ500 ימים עם סאמררייצ'ל הנסוןTigger & Pooh and a Musical TooדארבידיבובJack and the Beanstalkג'יליאן2010קיק אסמינדי מקרידי / "היט גירל"יומנו של חנוןאנג'י סטידמןSuper Duper Super Sleuthsדארבידיבובתן לי להיכנסאבי2011שדות ההרג של טקססאן סליגר הצעירהנערה כפריתלולי מקמולןהוגואיזבל2012צללים אפליםקרולין סטודרד2013סרט 43אמנדהקיק אס 2מינדי מקרידי / "היט גירל"קאריקארי וייט2014התבגרות מאוחרתאניקה האנטרהחבובות - מבוקשותמחלקת עיתוניםהעננים של סילס מריהג'ו-אן אליסאם אשארמיה הולנקודת שוויוןאלינה / טריסיפורה של הנסיכה קאגויהקאגויהדיבוב2015מקומות אפליםדיונדרה הצעירה2016הגל החמישיקאסי סאליבןשכנים 2שלביהנס של סוזנהסוזנה קלהאן2017אני אוהבת אותך אבאצ'יינה טופרפושעי נובמברפיבי2018החינוך הרע של קמרון פוסטקמרון פוסטסוספיריהפטרישיה הינגל2019גרטהפרנסיס מק'קאלןהנסיכה ושבעת הגמדיםשלגיהדיבובמשפחת אדמסוונסדיי אדמסדיבוב2021צל בענןמאדי גארט / ג'ונסוןטום וג'ריקיילהמשפחת אדמס 2וונסדיי אדמסדיבובאמא או אנדרואידיםג'ורג'יה2023נימונהנימונהדיבוב

 זוכת פרס אנני לדיבוב הטוב ביותר בסרט אנימציה (2024)2025Oh. What. Fun.TBAWhite NightLove LanguageלוDutch and Razzlekhanהתר מורגןLove Is a Gunבוני פארקר

 טלוויזיה 
+שנהסדרהתפקידהערות2004הסניגור (אנ')ויולט2 פרקים2005תוכנית משפחתיתצ'ארלי הצעירהסרט טלוויזיה של הולמרקקוראים לי ארלסנדי סטוקרפרק: "Broke Joy's Fancy Figurine"2006בית הספר לקיסר המתחילפורידיבוב; פרק: "Kuzcogarten"2006 - 2007עקרות בית נואשותשרי מלטבי2 פרקים2007 - 2008כסף, דארלינגקיקי ג'ורג'י7 פרקים2007 - 2010חבריי טיגר ופודארבידיבוב; 63 פרקים2011 - 2013רוק 30קיילי הופר3 פרקים2013אבא אמריקאיהאנידיבוב; פרק: "Steve & Snot's Test-Tubular Adventure"2015מועדון החברים של מיקי מאוסבודלסדיבוב; פרק: "Mickey's Monster Musical"2016חבורת הגופיםדארבידיבוב; פרק: "Bubble Baby!"2019בוג'ק הורסמןעצמהדיבוב; פרק: "The New Client"Gaslightדניפודקאסט; 10 פרקים2022הפריפריאלפלין פישרתפקיד ראשי; 8 פרקיםLove Language

 קישורים חיצוניים 








 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:דוגמניות אמריקאיות
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:זוכי פרס בחירת הנוער
קטגוריה:פורבס 30Under30
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
קטגוריה:זוכות MAXMARA פרס הפנים של העתיד
קטגוריה:זוכי פרס סאטורן לשחקן צעיר בקולנוע
קטגוריה:זוכי פרס אנני